CELEX: 62016TN0466
Language: hu
Date: 2016-08-23 00:00:00
Title: T-466/16. sz. ügy: 2016. augusztus 23-án benyújtott kereset – NRW. Bank kontra SRB

10.10.2016   
            
            
               HU
            
            
               Az Európai Unió Hivatalos Lapja
            
            
               C 371/25
            
         2016. augusztus 23-án benyújtott kereset – NRW. Bank kontra SRB
   (T-466/16. sz. ügy)
   (2016/C 371/28)
   Az eljárás nyelve: német
   
      Felek
   
   
      Felperes: NRW. Bank (Düsseldorf, Németország) (képviselők: A. Behrens, J. Kraayvanger és J. Seitz ügyvédek)
   
      Alperes: Einheitlicher Abwicklungsausschuss (SRB)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperes azon határozatát, amely a felperesnek a szanálási alaphoz a 2016. január 1-jétőldecember 31-ig tartó hozzájárulási év tekintetében történő éves hozzájárulására vonatkozik;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első, a 2014/59/EU irányelv (1) 103. cikke (2) bekezdésének és 7. cikkének, valamint a 806/2014/EU rendelet (2) 70. cikke (2) bekezdésének a megsértésére alapított jogalap
               A felperes előadja, hogy az alperesnek az éves hozzájárulásra vonatkozó határozata jogellenes, mivel az a hozzájárulás csökkentése céljából csak a felperes támogatási üzletágát vette figyelembe, nem vette azonban figyelembe a kiegészítő támogatási üzletágát. Ezáltal a felperesnek a szanálási alaphoz való éves hozzájárulását túl magasan állapították meg a 2016. január 1-jétőldecember 31-ig tartó hozzájárulási év tekintetében.
            
         
               2.
            
            
               A második, a 2014/59/EU irányelv és a 806/2014/EU rendelet végrehajtási rendeleteinek a megsértése alapított jogalap, amelyeket e jogi aktusokkal összhangban úgy kell értelmezni, hogy azok is előnyben részesítik a kiegészítő támogatási üzletágat.
            
         
               3.
            
            
               A harmadik, a 2014/59/EU irányelv és a 806/2014/EU rendelet végrehajtási rendeleteinek a jogellenességére alapított másodlagos jogalap
               Ebben az összefüggésben a felperes azzal érvel, hogy amennyiben a végrehajtási rendeleteknek a 2014/59/EU irányelvvel és a 806/2014/EU rendelettel összhangban történő értelmezése nem lehetséges, a végrehajtási rendeletek e tekintetben jogellenesek. Következésképpen az alperes e végrehajtási rendeletekre alapított határozata szintén jogellenes.
            
         
      (1)  A hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelv (HL 2014. L 173., 190. o.).
   
      (2)  A hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendelet (HL 2014. L 225., 1. o.).